石雕

石雕係種雕塑，用石頭做原料。石頭相當硬淨，所以石雕整起上嚟難搞過木雕，不過石雕勝在好襟擺。就算係遠至公元前嘅古文明嘅石雕作品都有好多留得到落嚟。

廣州嘅《五羊雕像》係粵語地區好出名嘅一件石雕。

特性
石頭自古以嚟就係一種受歡迎嘅雕塑材料，原因係因為石頭有好多好處：
同金屬礦石比起嚟，多數種類嘅石頭都相當易搵，而且唔使點樣加工就可以攞嚟雕嘢；
另一方面，用石頭唔使驚蟲蛀或者著火，所以石頭整嘅物體襟擺過用木整嘅物體好多，能夠輕易創造出擺得到成幾個世紀咁耐嘅作品；而且
石頭仲好多變－唔同類嘅石頭喺硬度同色水等各方面有相當高嘅多樣性。
因為呢啲原因，就算到咗廿一世紀初，石頭依然係一種廣受歡迎嘅雕塑材料。

相集

木雕

攷

雕刻